Diari Oficial de la Generalitat Valenciana


Sumari del DOGV 5617, del 11-10-2007 (2007/12919)

Informació pública de l'alternativa tècnica per al desenrotllament i l'execució del Programa d'Actuació Integrada de la Unitat d'Execució Número 10 Ronda Nord/B, sòl urbà residencial, zona d'edificació oberta i zona de tolerància industrial del municipi de la Pobla de Vallbona (València)
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5617

Data del DOGV
:   11-10-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/12624


Data del document
:   24-09-2007

Organisme emissor
:   Futuro Residencial, SLU

Tipus de document
:   Informació Pública

Correcció d'errades

 Descriptors 

:   * Pobla de Vallbona, la
    * pla d'urbanisme

Informació pública de l'alternativa tècnica per al desenrotllament i l'execució del Programa d'Actuació Integrada de la Unitat d'Execució Número 10 Ronda Nord/B, sòl urbà residencial, zona d'edificació oberta i zona de tolerància industrial del municipi de la Pobla de Vallbona (València) [2007/12312]  
L'Ajuntament de la Pobla de Vallbona, en sessió celebrada el 17 d'abril de 2007, ha acordat obrir el procediment per a la gestió indirecta del Programa d'Actuació Integrada de la Unitat d'Execució Número 10 Ronda Nord/B, sòl urbà residencial, zona d'edificació oberta i zona de tolerància industrial, i ha aprovat les bases particulars reguladores del concurs d'adjudicació i la gestió corresponent. L'anunci fou remés al Diari Oficial de la Unió Europea el 12 de juliol de 2007, i es va publicar en el Diari Oficial de la Comunitat Valenciana número 5592, el 5 de setembre de 2007.  
La mercantil Futuro Residencial, Societat Limitada Unipersonal, amb CIF V36885475 i domicili a l'avinguda de les Corts Valencianes, número 43-baix, de València (46983), representada per Fernando Puente Roig, amb DNI 34850826Q, en qualitat d'aspirant a urbanitzador, formularà proposta de programa d'actuació integrada, l'objectiu de la qual serà el desenrotllament i la urbanització de la unitat d'execució número 10 Ronda Nord/B, sòl urbà residencial, zona d'edificació oberta i zona de tolerància industrial del municipi de la Pobla de Vallbona (València).  
De conformitat amb el que establix l'article 134 de la Llei 16/2005, Urbanística Valenciana, i havent-ne avisament prèviament els titulars cadastrals de drets afectats per l'actuació proposta, se sotmeten a informació pública, durant el període d'un mes, els documents senyalats en les lletres a i f de l'article 126 de la dita Llei, i documentació complementària integrant de l'alternativa tècnica proposta per Futuro Residencial, SLU, mitjançant la inserció d'este anunci en el Diari Oficial de la Comunitat Valenciana i en un diari no oficial d'àmplia difusió a la Pobla de Vallbona.  
Els documents integrants de l'alternativa tècnica que se sotmeten a informació pública són els següents: pla de reforma interior, projecte d'urbanització, estudi d'integració paisatgística, estudi acústic i estudi de trànsit.  
Es fa constar que, de conformitat amb el que establix l'article 134 de la Llei, la referida documentació s'ha protocol·litzat amb data 24 de setembre de 2007, mitjançant acta autoritzada pel notari de la Pobla de Vallbona, Manuel Puerto Vañó, i se n'ha depositat una còpia d'aquesta documentació a l'Ajuntament de la Pobla de Vallbona.  
Durant el període d'exposició pública, comptant a partir de l'endemà de la publicació d'este anunci en el Diari Oficial de la Comunitat Valenciana, es podrà examinar la documentació i presentar-hi al·legacions, tant a la notaria referida anteriorment, situada al carrer Jaume I, número 8-baix, de la Pobla de Vallbona, de dilluns a divendres, en horari de 11.00 hores a 13.00 hores, i a l'Ajuntament de la Pobla de Vallbona, situat a l'avinguda de Colom, número 93, de dilluns a divendres, en horari de 9.00 hores a 14.00 hores.   
Durant este període, i en compliment del que establixen els articles 554 i 562 del Decret 67/2006, pel qual s'aprova el Reglament d'Ordenació i Gestió Territorial Urbanística modificat pel Decret 36/2007, la documentació exposada al públic es podrà consultar en la pàgina web http://www. futuroresidencia-rondanordb.es. Així mateix, durant este període, es podran realitzar consultes a un tècnic de l'equip redactor per a l'aclariment de qüestions relatives al programa, en les oficines de l'empresa promotora del programa, els dijous en horari de 12.00 hores a 14 hores.   
De conformitat amb el que establix l'article 137 de la Llei Urbanística i 319 del Reglament, l'Ajuntament disposa d'un termini de dos mesos des de l'obertura de les proposicions juridicoeconòmiques per a l'adjudicació del programa. Transcorregut este termini el concurs es declararà desert.  
Així mateix, mitjançant este avís posem de manifest que, a fi de donar compliment a la normativa que regula la participació pública en el Reglament de Paisatge de la Comunitat Valenciana, aprovat per Decret del Consell 120/2006, amb data 11 d'agost de 2006, en la dita pàgina web es podrà consultar igualment la documentació complementària que permeta formular les observacions i els suggeriments oportuns.  
Que servisca també este anunci com a avís per a tots aquells propietaris desconeguts o titulars cadastrals l'adreça dels quals no conste o conste errònia al cadastre, de conformitat amb el que preveu l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, considerant que este anunci té caràcter d'edicte.  
València, 24 de setembre de 2007.- El representant de Futuro Residencial, SLU: Fernando Puente Roig.